જો તમને ખબર હોય કે તમને ફ્રેકલ્સ કઇ રીતે થાય છે તો તેને અટકાવી શકાય છે. પરંતુ મોટા ભાગની સ્ત્રીઓને એ ખબર નથી હોતી કે ફ્રેકલ્સ થવાનું મુખ્ય કારણ શું છે. તમે બહાર તડકામાં જાવ ત્યારે કોટનનો દુપટ્ટો બાંધીને બહાર નીકળો. તડકામાં જાવ ત્યારે સનસ્ક્રીન લોશન કે કોઇ ક્રીમ ન લગાવો એની જગ્યાએ છત્રી અથવા તડકાથી બચી શકાય એવી વસ્તુનો ઉપયોગ કરો. અને જો તમારે ક્રીમ લગાવવી જ હોય તો બજારમાં સારી અને ઉંચી ગુણવત્તાવાળી ક્રીમ પણ મળતી હોય છે એનો ઉપયોગ કરવો. કોજિક એસિડ, વિટામીન સી ધરાવતી ક્રીમનો પણ ઉપયોગ કરી શકો છો. રોજ રાત્રે આ ક્રીમ લગાવવાથી ફ્રેકલ્સ આછા થઇ જશે. આ સિવાય મેડીકલ ટ્રીટમેન્ટ પણ કરાવી શકો છો પરંતુ તે મોંઘી પડતી હોય છે. જ્યારે ક્રીમ કામ ન લાગે ત્યારે મેડીકલ ટ્રીટમેન્ટનો સહારો લેવો. રેડિયોકોટરી નામનું મશીન આવે છે એમાં એક સેશનમાં ફ્રેકલ્સ નીકળી જાય છે. પરંતુ એકદમ સારુ થતા ચાર અઠવાડિયા જેટલો સમય લાગી જતો હોય છે. ત્રણથી ચાર હજાર રૂપિયા જેટલો ખર્ચ આમા થતો હોય છે. પીલિંગ પણ કરાવી શકો છો, જો કે એમાં છથી આઠ અઠવાડિયાનો સમય લાગે છે અને આ પ્રક્રીયામાં દુખાવો વધુ થાય છે. આ સિવાય લેઝર ટ્રીટમેન્ટ પણ કરાવી શકો છો જો કે એમાં ખર્ચો થોડો વધુ થાય છે.